Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: 1975. évi II. törvény azon rendelkezése alkotmányellenességének megállapítását és megsemmisítését, amely a különböző jogcímen járó nyugdíjak összevonását rendeli el.
Paragraph Index: 374

2. Az indítványozók kérelmüket az alábbi érvekkel támasztották alá: Több indítványozó az Alkotmánynak a haza védelmét állampolgári kötelességként megfogalmazó 70/H. §-ára alapozta indítványát. Álláspontjuk szerint ez a rendelkezés magában foglalja az államnak azt a kötelezettségét is, hogy a haza védelmében egészségromlást, sebesülést szenvedettekről fogyatkozásuk arányában gondoskodjék. Ezen indítványozók úgy vélik e sérelmet szenvedett állampolgároknak a sérelemmel alanyi joga keletkezett az állami gondoskodásra, és a jog ki nem elégítése vagy korlátozása alkotmányellenes.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes